Az egerek
ELSŐ
Szegre, morály! bíztos hajlék, amelybe vonúltunk.
     Lássunk munkához, rágjuk a hír fiait!

MÁSODIK
Hír fiait? Kik azok? Nyomorú hír, még nyomorúbb nép!
     Egymáshoz méltók ily apa s gyermekei.

HARMADIK
És mégis rágjunk! kár hogy nincs rágni nagyobbat:
     Ennyi kemény szép fog mit nem emésztene meg!

NEGYEDIK
Gazdálkodjatok! egy-kettőt hagyjunk meg odábbra:
     Végső szükségben jó, ha mi fennmaradand.

HARMADIK
Semmi fukarságot! míg élünk, lesz derekabb fi
     Mint mi vagyunk, s így lesz rágnivalónk is elég.
Versek
Epigrammák
Vörösmarty Mihály
Magyar irodalom 1772-től 1849-ig